OpenLLM-France/wikimedia huggingface dataset:
# Limnonectes khasianus

Limnonectes khasianus és una espècie de granota que viu a l'Índia.

## Referències

* Ohler, A. 2004. Limnonectes khasianus. Llista Vermella d'Espècies Amenaçades de la UICN 2006. Consulta: 17 d'abril del 2008.
# Dorogórskoie

Dorogórskoie (en rus: Дорогорское) és un poble de l'óblast d'Arkhànguelsk, a Rússia, segons el cens del 2012 tenia 490 habitants.

## Referències

* ↑ «Схема территориального планирования Каргопольского района». Федеральная государственная информационная система территориального планирования (ФГИС ТП).
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2022-02-05. [Consulta: 2 maig 2022].
# Carraca (desambiguació)

«Carraca» té aquests significats:
Música
Topònims
* El Arsenal de la Carraca, a la província de Cadis.
* El penal de les Quatre Torres o Penal de la Carraca, a l'arsenal de la Carraca, província de Cadis.
A més a més, pot fer referència a:
* Carraca (embarcació), navili de l'era dels descobriments.
* Carraca clau (eina), que s'utilitza per afluixar o estrènyer amb poc esforç tot tipus de cargols i femelles.
* Carraca, localisme amb el que es coneix, en alguns llocs, el fre d'estacionament (fre de mà) dels vehicles de motor.
* Les carraques (Coraciidae), família taxonòmica d'aus coraciformes.
# Rudolf de Bruges

Rudolf (Rudolph) de Bruges va ser un traductor flamenc de l'àrab al llatí del segle xii.
Només sabem de la seva vida el que ell mateix explica en el prefaci d'una de les seves traduccions. Va ser deixeble de Hermann de Caríntia. Era astrònom i va traduir al llatí una important obra de Màslama al-Majrití sobre l'astrolabi amb el títol de Liber de compositione astrolabii, que va dedicar a un col·lega anomenat Johannes David (igual que Plató de Tívoli), que alguns autors han volgut identificar amb Johannes Hispalensis.
També es coneix que va fer observacions sobre l'alçada del Sol a Bèziers (França) el 24 d'abril de 1144.
Es conserven sis manuscrits dels segles XII a XV del seu tractat.

## Bibliografia

* Lorch, Richard. The Treatise on the Astrolabe by Rudolph of Bruges, a North, John D. (ed.) Between Demonstration and Imagination. Essays in the History of Science and Philosophy. Brill. Leiden, 1999. ISBN 90-04-11468-8. Pàgines 55-100. (anglès)

## Referències

* 1 2 Lorch, pàgina 57.
* ↑ Lorch, pàgina 57. Les pàgines 60 a 79 contenen una transcripció en (llatí) del Tractat i a partir de la pàgina 81 un traducció al (anglès)
# Jacob (jurista)

Jacob (en llatí Jacobus, en grec Ἰάκωβος) fou un jurista, patronis causarum (advocat defensor) a Constantinoble.
Fou un del setze membres de la comissió jurídica nomenada per l'emperador Justinià I que sota la presidència de Tribonià, es va encarregar de redactar el Digest entre els anys 530 i 533.

## Referències

* ↑ Jacobus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 548
# Diamant flamenc

El Diamant flamenc (en neerlandès: Vlaamse ruit) és el nom d'una àrea que comprèn les províncies centrals de Flandes, Bèlgica. Els seus vèrtexs són les aglomeracions de Brussel·les, Gant, Anvers i Lovaina. Allà viuen aproximadament 5.500.000 persones amb una densitat de població superior a 800 habitants per quilòmetre quadrat.
El terme és principalment un concepte del govern flamenc per denominar una de les més grans àrees metropolitanes d'Europa.

## Dinàmica

La distància des d'Anvers a Brussel·les és d'aproximadament 51 quilòmetres. La ciutat de Mechelen es troba al mig, i cap a Brussel·les, la zona industrial de Vilvoorde. Amb el port d'Anvers s'estén cap al nord, això està reconegut com un important eix urbà i industrial de nord a sud. L'àrea triangular occidental de les grans ciutats d'Anvers - Brussel·les - Gant comprèn les ciutats de Lokeren situada a l'oest de Sint-Niklaas, la de Dendermonde al nord d'Aalst, així com la zona industrial Boom - Willebroek, en general està una mica menys urbanitzada. El mateix succeeix amb les més petites a l'est del triangle d'Anvers - Brussel·les - Lovaina, que comprèn la ciutat de Lier.
Així, més o menys amb forma geomètrica d'un diamant, el terme «Ruit Vlaamse» (que no té cap connotació amb qualsevol joia) o «Diamond flamenc», és un concepte d'infraestructura del govern flamenc (a part del centre de la zona metropolitana de Brussel·les), que s'ha convertit en una referència com la zona de Bèlgica més urbanitzada i industrialitzada i pròspera. Manté forts llaços econòmics amb les regions metropolitanes del Randstad dels Països Baixos, i el Rin-Ruhr d'Alemanya. Les seves relacions es vinculen també al seu entorn immediat amb més d'un centenar de quilòmetres, en l'economia internacional i global.

## Vegeu també

* Banana Blava
* Banana Daurada

## Referències

* ↑ Wintjes, René «Flanders Language Valley; Industrial Districts and Localized Technological Change». MERIT. University of Maastricht, de Netherlands, desembre 1999, p. 5 [Consulta: 16 setembre 2013].
* ↑ «Vlaamse Ruit». Flanders, Belgium: Province of Antwerp. Arxivat de l'original el 2014-02-19. [Consulta: 16 setembre 2013].
* ↑ Vandenbussche, Barbara. «Waals-Vlaamse transfers in kaart gebracht ('Wallonian-Flemish transferts mapped')». Brussels region, Belgium: DeWereldMorgen.be (news site. Arxivat de l'original el 2014-02-02. [Consulta: 16 setembre 2013].
* ↑ Cantillon, Bea; De Blust, Seppe; Van den Heede, Aaron. «De geografie van de sociale zekerheid in België» p.2. University of Antwerp-City Campus, 2010. Arxivat de l'a Herman Deleeck Centre for Social Policy (CSB), in Berichten ('Messages') original el 2016-03-03. [Consulta: 16 setembre 2013].
* 1 2 Vanhaverbeke, Wim «An economic analysis of the Flemish Diamond». European Planning Studies, 6, 4, 1998, pp.425–442.
# Limnonectes gyldenstolpei

Limnonectes gyldenstolpei és una espècie de granota que viu a Cambodja, Laos, Tailàndia i, possiblement també, Myanmar.
Està amenaçada d'extinció per la pèrdua del seu hàbitat natural.

## Referències

* van Dijk, P.P., Swan, S. & Chan-ard, T. 2004. Limnonectes gyldenstolpei. Llista Vermella d'Espècies Amenaçades de la UICN 2006. Consulta: 17 d'abril del 2008.
# Rudbar

«Rudbar» té aquests significats:
* Rudbar (ciutat de Gilan) a l'Iran
* Rudbar (Afganistan), població de l'Afganistan a la part meridional del riu Helmand, a la Província de Nimruz
* Rudbar (Kirman), ciutat a l'Iran
# Indrek Zelinski

Indrek Zelinski (Pärnu, 13 de novembre de 1974) és un exfutbolista estonià de la dècada de 2000.
Fou 103 cops internacional amb la selecció d'Estònia.
Pel que fa a clubs, defensà els colors de Sindi Kalju, Tervis Pärnu, Pärnu Kalev, Flora, Lelle, Kuressaare, Lahti, AaB, Landskrona BoIS, Frem i Levadia.

## Referències

* 1 2 «Indrek Zelinski - Century of International Appearances». Rec.Sport.Soccer Statistics Foundation.
* ↑ «Indrek Zelinski». Estonian Football Association.
* ↑ «Eesti võitis Zelinski lahkumismängus Soome 2:0» (en estonià). Õhtuleht, 21-05-2010.
* ↑ «Zelinski, Indrek» (en estonian). ESBL.
* ↑ «Indrek Zelinski liitus FC Levadiaga» (en estonian). Soccernet.ee, 24-01-2005. [Consulta: 14 maig 2010].
# Henry Desmarets

Henry Desmarest o Henry Desmarets (París, febrer de 1661 - Lunéville, 7 de setembre de 1741) fou un músic i compositor francès del període barroc.
Va tenir la seva formació musical a la capella reial de França, sota la direcció de Jean-Baptiste Lully.
Arrel d'un matrimoni clandestí i sentenciat a mort, va haver de fugir de França i refugiar-se a Espanya, on fou mestre de capella de Felip V. Més tard passà a Lunéville, on el duc de Lorena el nomenà superintendent de música. El 1720, Felip d'Orleans, príncep regent de França, un alumne seu, el va perdonar i va poder tornar a París. En no trobar-hi cap encàrrec va tornar a Lorena, on va morir el 1741.
Va fer representar a l'Òpera de París:
* Didon (1693);
* Circé (1694);
* Thégène et Chariclée (1695);
* Les amours de Momus (1695);
* Vénus et Adonis (1697);
* Les Fétes galantes (1698);
* Iphigénie en Tauride (1704);
* Renaud ou la Suite d'Armide (1772).

## Referències

* ↑ Enciclopedia universal ilustrada europeo-america. 47 Pree - Ptz. Madrid: Espasa-Calpe, 1975, p. 988. ISBN 84-239-4547-2.
* 1 2 «Henri Desmarets | enciclopedia.cat». [Consulta: 29 maig 2022].
# Diamant gorja-roig

El diamant gorja-roig (Erythrura psittacea) és un ocell de la família dels estríldids (Estrildidae).

## Hàbitat i distribució

Viu a la vegetació secundària, terres de conreu, bosc obert i clars a Nova Caledònia.

## Referències

* ↑ «Diamant gorja-roig». Cercaterm. TERMCAT, Centre de Terminologia. Rev. 20/01/2022(català)
# Live After Death (àlbum)

Live After Death, és un àlbum en directe d'Iron Maiden llançat el 14 d'octubre de 1985.
Gravat durant una sèrie de concerts al "Long Beach Arena" de Los Angeles durant els dies 14, 15, 16 i 17 de març de 1985, Live After Death és el primer disc en directe d'Iron Maiden després de l'EP Maiden Japan. Iron Maiden no només és un grup de bones composicions, sinó que és una autèntica banda de directes, en els quals exploten tota la seva força i qualitat. Aquest àlbum no només és considerat com el millor directe d'Iron Maiden, sinó com el millor directe de tota la història del Heavy Metal.
La producció d'aquest directe és senzillament perfecta. Escoltant-lo amb uns bons altaveus, es pot distingir clarament les guitarres de Dave Murray i Adrian Smith, un a l'esquerra i un altre a la dreta, convertint-se en el primer àlbum de la història gravat en so estèreo.

## Llista i àudio de cançons

"Churchill's Speech (Intro)" - 0:49
* Aces High Arxivat 2008-12-04 a Wayback Machine. - (Harris) 4:39
* 2 minutes To Midnight Arxivat 2008-12-04 a Wayback Machine. - (Smith/Dickinson) 6:03
* The Trooper Arxivat 2008-09-07 a Wayback Machine. - (Harris) 4:31
* Revelations Arxivat 2008-12-04 a Wayback Machine. - (Dickinson) 6:11
* Flight of Icarus Arxivat 2008-12-04 a Wayback Machine. - (Smith/Dickinson) 3:27
* Rime of the Ancient Mariner Arxivat 2008-08-27 a Wayback Machine. - (Harris) 13:18
* Powerslave Arxivat 2008-12-04 a Wayback Machine. - (Dickinson) 7:13
* The Number Of The Beast Arxivat 2008-12-04 a Wayback Machine. - (Harris) 4:53
* Hallowed Be Thy Name Arxivat 2008-12-04 a Wayback Machine. - (Harris) 7:21
* Iron Maiden Arxivat 2008-09-07 a Wayback Machine. - (Harris) 4:20
* Run To The Hills Arxivat 2008-12-04 a Wayback Machine. - (Harris) 3:54
* Running Free Arxivat 2008-12-04 a Wayback Machine. - (Harris/Di'Anno) 8:43

## Integrants

* Steve Harris - baixista
* Bruce Dickinson - vocalista
* Dave Murray - guitarrista
* Adrian Smith - guitarrista
* Nicko McBrain - bateria

## Enllaços externs

* BlackFlamer
# Dècada del 1100

La dècada del 1100 va ser una dècada del calendari julià que va començar l'1 de gener de 1100 i va acabar el 31 de desembre de 1109.

## Esdeveniments

* El rei Enric I d'Anglaterra promulga la Carta de Llibertats, antecedent de la Constitució anglesa.
* Els croats conquesten la ciutat de Trípol i, a l'actual Líban (1109).
* Invenció del joc de les dames.
* Fundació de Cusco, al Perú.
* Explicació del principi de la cambra fosca, que possibilitarà la fotografia.
* Fundació del comtat de Trípoli en el marc de les croades
* Ús de la brúixola per orientar-se al mar per part de navegants xinesos
* Es reconquereix Balaguer a les tropes musulmanes
* Gran expansió del molí hidràulic a Itàlia

## Necrològiques

* Alfons VI rei de Castella i Lleó

## Personatges destacats

* Alfons I d'Aragó

## Referències

* ↑ Pollock i Maitland, 1968, p. 95.
* ↑ Lev, Yaacov. State and society in Fatimid Egypt (en anglès). BRILL, 1991, p.109. ISBN 9004093443.
* ↑ «History of Checkers · International Games Day ·» (en anglès). [Consulta: 16 novembre 2023].
* ↑ «Alfons VI de Castella-Lleó». Enciclopèdia.cat. Grup Enciclopèdia. [Consulta: 27 març 2024].
* ↑ Diccionari d'Història de Catalunya; p. 27; ed. 62; Barcelona; 1998; ISBN 84-297-3521-6

## Bibliografia

* Pollock, Frederick; Maitland, William. History of English Law before the time of Edward I. Cambridge University Press, 1968.
# Rufillia (cràter)

Rufillia és un cràter amb coordenades planetocèntriques de -11.15 ° de latitud nord i 290.47 ° de longitud est, sobre la superfície de l'asteroide del cinturó principal (4) Vesta. Fa 15.79 km de diàmetre. El nom adoptat com a oficial per la UAI el cinc de febrer de 2014 fa referència a Rufillia, verge vestal romana.

## Referències

* ↑ "Rufillia (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Marshall, Emma. Cassell And Company. No. XIII: or, The Story of the Lost Vestal, 1886, p. 183.
# Iván Pérez Muñoz

Iván Pérez Muñoz (Madrid, 29 de gener de 1976) és un exfutbolista espanyol, que ocupava la posició de davanter. És germà del també futbolista Alfonso Pérez Muñoz.

## Trajectòria

Es va formar al planter del Reial Madrid, sent una de les més fermes promeses de l'equip blanc a mitjans dels anys 90, arribant a debutar amb el primer equip a la temporada 95/96, en la qual va marcar un gol en tres partits.
La 96/97 la comença al filial, aconseguint 4 gols en 5 partits. Iniciada la campanya, és cedit al CF Extremadura, on no disposa de massa oportunitats, jugant 16 partits, quasi tots com a suplent. L'estiu de 1997 fitxa pel Reial Betis, on militava el seu germà Alfonso. Al conjunt sevillà va romandre dues temporades, disputant 27 partits (només 5 de titular) i amb el bagatge d'un gol.
Sense fitxa la temporada 98/99, va marxar al Girondins de Bordeus francés al mercat hivernal, sent campió de la Ligue 1. De nou a la lliga espanyola, recala al Deportivo de La Corunya. L'equip gallec va guanyar la lliga 99/00, però l'aportació d'Iván Pérez es resumeix en 27 minuts repartits en 3 partits.
El Deportivo el va cedir a l'any següent al CD Numancia. La temporada 01/02 el cediria de nou, ara al CD Leganés, on va jugar 32 partits i va marcar 3 gols. El període 02/04 el passaria amb el planter deportivista, sumant tan sols dos partits. El 2004 penjaria les botes.
Posteriorment, ha jugat amb l'equip del Reial Madrid a la lliga de futbol indoor.

## Selecció espanyola

Iván Pérez va ser habitual de les seleccions inferiors espanyoles. Amb la sub-21, va marcar el gol que va donar al seu combinat el títol europeu de 1998.

## Enllaços externs

* Fitxa d'Iván Pérez
# Henry Dudeney

Henry Ernest Dudeney (Mayfield, East Sussex, 10 d'abril de 1857 - Lewes, East Sussex, 24 d'abril de 1930) fou un matemàtic anglès, autor de jocs i trencaclosques matemàtics. És considerat un dels millors creadors de trencaclosques. El seu avi, John Dudeney, era ben conegut com a matemàtic autodidacta; la seva iniciativa va ser molt admirada pel seu net. Dudeney va aprendre a jugar als escacs a una edat primerenca, i va seguir jugant sovint al llarg de la seva vida. Els problemes d'escacs, en particular, el van fascinar durant la seva joventut. Això va conduir a un marcat interès en les matemàtiques, i especialment en les matemàtiques recreatives i la composició de trencaclosques.

## Obres

* The Canterbury Puzzles (1907)
* Amusements in Mathematics (1917)
* The World's Best Word Puzzles (1925)
* Modern Puzzles (1926)
* Puzzles and Curious Problems (1931, posthumous)
* A Puzzle-Mine (undated, posthumous)

## Vegeu també

* Nombre de Dudeney

## Enllaços externs

* Obres de Henry Ernest Dudeney al Projecte Gutenberg.
* O'Connor, John J.; Robertson, Edmund F. «Henry Dudeney» (en anglès). MacTutor History of Mathematics archive. School of Mathematics and Statistics, University of St Andrews, Scotland.
# Horitzons perduts (pel·lícula de 1973)

Horitzons perduts (títol original en anglès: Lost Horizon) és una pel·lícula dels Estats Units dirigida per Charles Jarrott, estrenada el 1973 i basada en la novel·la de 1933 Lost Horizon de James Hilton. Ha estat doblada al català. Aquesta pel·lícula és un remake de la pel·lícula homònima dirigida per Frank Capra i estrenada el 1937.

## Argument

Un grup de personatges estrangers, es troba a la ciutat de Baskula i provant de fugir de la guerra, aconsegueixen un avió que s'espera que els porti fins a Hong Kong. Però l'avió és segrestat i un accident mecànic els obligarà a aterrar dalt de l'Himàlaia on, curiosament, els passatgers són rescatats i portats a un lloc paradisíac, on no hi ha malalties i on es pot viure molts anys en pau i en harmonia. El lloc és conegut com a Shangri-La… Però també allà hi ha algú que anhela marxar.

## Repartiment

* Peter Finch: Richard Conway
* Liv Ullmann: Catherine
* Sally Kellerman: Sally Hughes
* George Kennedy: Sam Cornelius
* Michael York: George Conway
* Olivia Hussey: Maria
* Bobby Van: Harry Lovett
* James Shigeta: To Len
* Charles Boyer: pare Bero, el Gran Lama
* John Gielgud: Chang
* Larry Duran: el pilot asiàtic
* Hedley Mattingly: Coronel Rawley
* Kent Smith: Bill Fergunson
* Miiko Taka: la infermera
* John Van Dreelen: Doctor Verden
* Bruce Davis Bayne: un passatger de la línia aèria

## Vegeu també

* Regne de Shambhala
* Horitzons perduts (pel·lícula de 1937)

## Referències

* 1 2 esadir.cat. Horitzons perduts. esadir.cat.
* ↑ «Lost horizon». The New York Times.
# Diamant emmascarat

El diamant emmascarat (Poephila personata) és un ocell de la família dels estríldids (Estrildidae).

## Hàbitat i distribució

Habita boscos, praderies i matolls prop de l'aigua al nord tropical d'Austràlia des d'Austràlia Occidental, cap a l'l Territori del Nord fins al nord de Queensland.

## Referències

* ↑ «Diamant emmascarat». Cercaterm. TERMCAT, Centre de Terminologia. Rev. 20/01/2022(català)
# Le Harem de Madame Osmane

Le Harem de Madame Osmane és una pel·lícula de comèdia dramàtica coproducció hispano-franco-marroquina del 2000, que també fou l'òpera prima del seu director Nadir Moknèche i amb el paper principal interpretat per Carmen Maura. Ambientada en la Guerra Civil algeriana

## Argument

Ambientada a Alger el 1993, quan els militars van impedir la victòria del Front Islàmic de Salvació (FIS). A la casa de Madame Osmane, una antiga combatent de la guerra de la independència, hi viuen la seva filla contestatària, la seva nora, la seva neta, la seva criada amiga i confident i dues dones a qui ha llogat una habitació. Madame Osmane està obsessionada amb la respectabilitat i imposa una fèrria disciplina amagada d'amabilitat sota tots els habitants de la casa. Quan la seva filla s'enamora, el món de Madame Osmane, fins llavors perfectament controlat, comença a enfonsar-se.

## Repartiment

* Carmen Maura: Madame Osmane
* Myriam Amarouchene: Yasmine
* Linda Slimani: Sakina
* Nadia Kaci: la Rouquine
* Biyouna: Meriem
* Thamila Mesbah-Detraz: Tata Rabia
* Djemel Barek: Sid Ali
* Afida Tahri: Kheïra
* Fatiha Berber: la mare de Nasser
* Omar Bekhaled: Nasser

## Crítiques

Va tenir un gran èxit de públic a França i té una clara influència del cinema de Pedro Almodóvar, de tal manera que alguns crítics la consideren una versió àrab de Mujeres al borde de un ataque de nervios. Carmen Maura va rebre el Fotogramas de Plata 2000 a la millor actriu de cinema pel seu paper.

## Referències

* ↑ El harén de Madame Osmane a decine21.com
* ↑ El harén de Madame Osmane a Fotogramas
* ↑ Javier Bardem y Carmen Maura, los más votados de 'Fotogramas', El País, 27 de febrer de 2001

## Enllaços externs

* Le Harem de Madame Osmane a YouTube
* The Modern Harem in Moknèche's Le Harem de Mme Osmane and Viva Laldjérie de Hakim Abderrezak, A: The Journal of North African Studies, Volume 12, 2007 - Issue 3: Through the Lens of Diaspora: North African Cinema in a Global Context
# Dècada del 1110
## Esdeveniments

* 1111-1121. Guerra Civil a Galícia, entre els partidaris d'Alfons VII de Castella i els d'Urraca de Castella i Pamplona.
* 1113. Pere Abelard obre la seva escola a París.
* 1119. L'Orde del Temple s'estableix a Jerusalem.

## Personatges destacats

* Enric V, emperador del Sacre Imperi Romà (1111-1125).
# Castell de la Rodana

El Castell de la Muntanya de la Rodana, situat al municipi d'Almedíxer, comarca de l'Alt Palància, és un monument catalogat (per declaració genèrica) Bé d'Interès Cultural, segons consta a la Direcció General de Patrimoni Artístic de la Generalitat Valenciana.
Es troba a la part més alta de la muntanya anomenada de la Rodana, a uns 684 metres d'altura, es troba a esquena de la localitat d'Almedíxer.

## Història

ES tracta d'un castell que data molt possiblement d'època ibera. Malgrat la seva escassa grandària, la seva ubicació, que el situa al centre de la Serra d'Espadà, li dona un gran valor estratègic. És, doncs, un antic castell, possiblement ocupat com a fortalesa des de temps ibèrics.
Van passar pel castell romans i àrabs, tal com testifiquen les restes de construccions típiques d'aquestes cultures que van poblar la zona, de fet, Almedíxer va ser a partir de 1233 zona de recepció de musulmans que fugien de la Plana de Castelló després de la conquesta de Borriana per les tropes cristianes.
Després de ser conquistada la zona per Jaume I el Conqueridor, en 1238 el monarca va lliurar el castell a Fra Bernat de Bort, comanador d'Alcalá, de l'Orde del Temple, romanent en mans de l'ordre fins a la dissolució de la mateixa en l'any 1312. Va passar en aquell moment de mà en mà de diferents senyors (a Bernat Serra i més tard a Cyrano de Fanfans, sent posteriorment del Senyoriu dels Montcada), acabant en mans de la família Centelles. En 1526 es va produir en els seus voltants la definitiva derrota dels moriscos revoltats enfront de les tropes del duc de Sogorb, Alfons d'Aragó i de Portugal.

## Descripció

El Castell es creu que era de planta irregular molt allargada, i utilitzava les roques del terreny com a part de la construcció.
Avui en dia, es poden apreciar diferents trams del doble emmurallament i la part inferior de la torre més gran. A causa del seu ruïnós estat, només poden observar-se restes de la fortificació al costat nord, on hi ha una paret de factura romana sobre la roca que fa de fonament, i al costat sud, on hi ha una paret completa en forma d'angle, possiblement de factura àrab. La defensa del flanc est i sud la fa la mateixa orografia, en trobar-se sobre un monticle de roca.
També poden apreciar-se restes de fonaments al costat oest, en la part que devia ser l'accés al Castell. Des d'aquest castell es veu el veí Castillet que protegia la població des de l'interior de la vall.

## Referències

* 1 2 URL de la referència: http://eduwp.edu.gva.es/patrimonio-cultural/ficha-inmueble.php?id=2264.
* 1 2 3 4 5 http://www.cult.gva.es/dgpa/documentacion/interno/1097.pdf
* 1 2 3 4 5 http://www.nostravalencia.com/cultural/menorescastellon/castillosalmedijar/index.htm Arxivat 2013-10-23 a Wayback Machine.
* 1 2 3 4 http://www.monumentalnet.org/comunidad_valenciana/castellon_castello/almedijar/almedijar/castillo_de_almedijar.php Arxivat 2014-02-01 a Wayback Machine.
* ↑ http://www.turismodecastellon.com/700722_es/El-Castillet-(Almedijar).-Ruta-de-los-castillos-y-su-historia./ Arxivat 2014-02-04 a Wayback Machine.
# Rufina

Rufina és un municipi de la ciutat metropolitana de Florència, a la regió italiana de la Toscana, situat uns 20 km a l'est de Florència. L'1 de gener de 2018 tenia 7.266 habitants.
Rufina limita amb els municipis de Dicomano, Londa, Montemignaio, Pelago, Pontassieve i Pratovecchio.

## Llocs d'interès

* Església de Santo Stefano, a Castiglioni, un complex arquitectònic format per diversos edificis que inclouen una església i un campanar. L'interior de l'església està dividit en una nau principal i dues naus laterals.
* Església de Santa Maria, a Falgano.
* Pieve de San Bartolomeo, a Pomino.
* Església de Santa Maria del Carmine ai Fossi.
* Villa di Poggio Reale, una residència del segle xvi que actualment acull esdeveniments i conferències. Una avinguda amb xipresos condueix fins a la façana de la villa, on Leopold II, gran duc de Toscana, hi va romandre el 1829.

## Referències

* ↑ «Resident population on 1st January 2018» (en anglès). ISTAT. [Consulta: 27 febrer 2019].

## Enllaços externs

* Rufina - Lloc web oficial (italià)
# Iván Raigal Salcedo

Iván Raigal Salcedo (Lleida, 6 de setembre de 1982) és un jugador català d'handbol que juga a la Lliga ASOBAL a la posició de pivot amb el BM Granollers.

## Referències

* ↑ «Iván Raigal Salcedo - Spielerprofil» (en alemany). handball-world. [Consulta: 24 febrer 2024].
* ↑ «Ivan Raigal Salcedo» (en castellà). ASOBAL. [Consulta: 24 febrer 2024].